Henrik Kildentoft skifer til Vendsyssel FF på en et-årig kontrakt.

Vendsyssel FF har forstærket sig med den tidligere Brøndby- og FC Nordsjælland-spiller Henrik Kildentoft. Den 29-årige dansker har efter flere ugers forhandlinger fået en et-årig kontrakt hos den ambitiøse 1. divisionsklub. - Det er glædeligt, at vi endnu en gang har formået at tiltrække et navn af Henriks størrelse. Med tilgangen af Henrik sikrer vi os en masse rutine og et solidt grundlag for fortsat at spille med i toppen af 1. division, siger sportschef Jacob Krüger til klubbens hjemmeside. Kildentoft skiftede i 2013 den danske Superliga ud med Tippeligaen og norske Haugesund. Han havde dog problemer med at spille sig på holdet og blev herefter lejet ud til Hønefoss - men nu får Vendsyssel altså gavn af ham.